b"\n_START_ARTICLE_\nMirmanda\n_START_SECTION_\nLes restes prehist\xc3\xb2riques\n_START_PARAGRAPH_\nPrimer Jean-Baptiste Renard de Saint-Malo i poc despr\xc3\xa9s Joseph Jaubert de R\xc3\xa9art van descriure el 1833 un Camp de tombes a la dreta de la Cantarana, en terme de Terrats, amb moltes tombes grans de pissarra encarades a l'est. S'hi veuen alineaments de roques gran\xc3\xadtiques damunt d'una base esquistosa. A m\xc3\xa9s, s'hi van trobar una destral de bronze, tesel\xc2\xb7les de cer\xc3\xa0mica, monedes ib\xc3\xa8riques i una medalla d'or de l'emperador Justini\xc3\xa0. En aquest cementiri, conjectura Jaubert de R\xc3\xa9art, hi hauria enterrats els gals que es van retre a Hann\xc3\xadbal en el seu pas pel Rossell\xc3\xb3. Davant per davant, a l'altre costat de la Cantarana, \xc3\xa9s on situen l'antiga poblaci\xc3\xb3 de Mirmanda."